stanford-oval/wikipedia huggingface dataset:
דניס סוארס
קריירה

סוארס החל את הקריירה בקבוצת הנוער של סלטה ויגו. הוא חתם במנצ'סטר סיטי ב-23 במאי 2011, שם שיחק בקבוצת הנוער ושותף במספר משחקים מועט גם בבוגרים.
המשחק הראשון שלו בבוגרים של מנצ'סטר סיטי הוא ערך בסיבוב השני של גביע הפוטבול ליג, כאשר נכנס כמחליף של סמיר נאסרי בדקה ה-67 בניצחון 5–2 נגד וולברהמפטון ב-17 במאי 2012. בשנת 2012, הוענק לו פרס השחקן הצעיר של מנצ'סטר סיטי על ידי אוהדי הקבוצה.
ב-22 באוגוסט 2013, סוארס עבר לברצלונה לארבע שנים. במהלך העונה 14–2013 הוא שיחק בעיקר בברצלונה אתלטיק וכבש בה 7 שערים.
ביולי 2014, הושאל סוארס לסביליה למשך שתי עונות במסגרת עסקת מכירתו של איוואן רקיטיץ' לברצלונה. הוא ערך את הופעת הבכורה שלו ב-12 באוגוסט 2014 במסגרת הסופר קאפ האירופי באצטדיון קארדיף סיטי, במשחק זה שיחק 78 דקות לפני שהוחלף בהפסד 0–2 לריאל מדריד. ב-11 בדצמבר הוא הבקיע את שער הבכורה שלו במשחק של סביליה בליגה האירופית נגד הקבוצה הקרואטית רייקה. סביליה זכתה בסיום העונה בליגה האירופית, אך סוארס לא שותף במשחק הגמר בו ניצחה הקבוצה 2–3 את דניפרו, ונותר על הספסל לאורך כל המשחק.
ב-29 באוגוסט 2015 חתם לארבע שנים בוויאריאל.
ב-23 ביוני 2016 חתם לארבע שנים בברצלונה.
ב-1 ביולי 2019 חתם לארבע שנים בסלטה ויגו, כאשר ברצלונה קיבלה תמורתו כ-13 מיליון אירו.
ב-30 בינואר 2023 הושאל לאספניול עד לסוף העונה.
ב-27 ביוני 2023 חזר לאחר שבע שנים לויאריאל.
קריירה > נבחרת

במקביל לתחילת הקריירה הוא שותף בקבוצות ספרד בגילאים השונים. הוא שותף בזכיית נבחרת ספרד עד גיל 19 באליפות אירופה ב-2012. ב-29 במאי 2016 ערך את הופעת הבכורה בנבחרת ספרד הבוגרת, במשחק ידידות נגד בוסניה והרצגובינה לקראת יורו 2016.
תארים

הליגה האירופית: 2014/15
אליפות ספרד (2): 2017/18, 2018/19
גביע המלך הספרדי (2): 2016/17, 2017/18
הסופר קאפ הספרדי: 2016
אליפות אירופה עד גיל 19: 2012
הערות שוליים

↑  Official: Denis Suarez signs for Celta Vigo. Marca. June 30, 2019
דניס סוג N

| --- | --- |

Dennis N-Type, שנת 1916
 מאפיינים כלליים
 יצרן:  Dennis Brothers of Guildford
 שנות ייצור:  1908–1930 (כנראה)
 הרכבה:  בריטניה בריטניה
 מפרט טכני
 מנוע:  1 צילינדרים (מנוע מתוצרת "White and Poppe" (אנ') מקובנטרי)
דניס סוג N, שנת 1919
דניס סוג N, שנת 1916
דניס סוג N (באנגלית: Dennis N-Type) היא כבאית מתוצרת "Dennis Brothers of Guildford" אשר מאוחר יותר הפכה ליצרנית כבאיות ורכבים ייעודיים לשדות תעופה Dennis Specialist Vehicles (אנ') הבריטית אשר יוצרה כנראה בין השנים 1908–1930.
מפעל החברה מוקם ב"Guildford" (אנ') בבריטניה.
דגם ה"דניס סוג N" היה בסיס לכבאיות שפיתחה החברה במהלך השנים.
דניס סוג N

שלדת הרכב "N-Type" נבנתה מפלדה מגולגלת מסומנת ומכווצת בנקודות המתאימות. המארז כלל מסגרת משנה שעליה הונחו המנוע ותיבת ההילוכים.
באשר לדגמים מאוחרים יותר, משאבת המים הייתה משאבה צנטריפוגלית, ולא  משאבת בוכנה שהייתה בשימוש על ידי יצרנים אחרים. במקום שבו המים סופקו בלחץ של ברז, במקום ביניקה מאגם, הועלה הלחץ הנוסף הזה באמצעות המשאבה הצנטריפוגלית, בעוד שמשאבת בוכנה הייתה מחניקה אותו.
חסרונה של  המשאבה הצנטריפוגלית היה כוח ציר ניכר שנוצר על ידי אימפלר המשאבה (pump impeller), המחייב דחף. היצרן פתר את הבעיה על ידי אימפלר כפול-צדדי המאזן את הכוח הכללי.
המנוע שהורכב בדגמי "דניס סוג N" היה מתוצרת "White and Poppe" (אנ') מקובנטרי.
ראו גם

דניס סברה
דניס דגר
לקריאה נוספת

"דניס סוג N" - תמונות
"דניס סוג N" - תמונה (tripadvisor.co.uk/LocationPhotoDirectLink)
הערות שוליים

↑  אלכסנדר-דניס alexander-dennis
↑  "דניס סוג N" dennisfire.co.uk
↑  "דניס סוג N" union.ic.ac.uk/rcc/rcsmotor/mechanics/dennis-n-type-manual
↑  חוברת הדרכה לדגם "דניס סוג N" שנת 1913 archive.org/details/instruction-book-for-dennis-n-type
האור מציון 2 (המחתרת)

האור מציון 2 (המחתרת) הוא אלבום האולפן החמישי של סאבלימינל. האלבום יצא לאור לרשתות הזרמת המוזיקה ב-26 באפריל 2021.
רקע

האלבום מתאפיין בכך שרבים מהשירים בו לא יצאו לאור באופן רשמי לפני כן ונחשבו ל"גנוזים". חלקם השתייכו לתקופה ה"מחתרתית" של סאבלימינל, שקדמה ליציאת אלבום הבכורה שלו ב-2001; וחלקם לתקופה יותר מאוחרת, כמו השיר "תתעורר" מ-2003 ששימש כג'ינגל עבור הפרסומת למשקה השוקו של "קרלו" וסימל עבור חלק ממעריציו את התמסחרותו ופנייתו למיינסטרים.
רשימת רצועות

| האור מציון 2 (המחתרת)> מס' | האור מציון 2 (המחתרת)> שם | האור מציון 2 (המחתרת)> משך | האור מציון 2 (המחתרת)>  | האור מציון 2 (המחתרת)>  | האור מציון 2 (המחתרת)>  | האור מציון 2 (המחתרת)>  | האור מציון 2 (המחתרת)>  | האור מציון 2 (המחתרת)>  | האור מציון 2 (המחתרת)>  |
| --- | --- | --- | --- | --- | --- | --- | --- | --- | --- |
| 1. | אלמוג  | 2:16 |  |  |  |  |  |  |  |
| 2. | כולם ביחד עוד  | 3:31 |  |  |  |  |  |  |  |
| 3. | עדיין  | 4:26 |  |  |  |  |  |  |  |
| 4. | הרחוב משגיח (2006)  | 3:39 |  |  |  |  |  |  |  |
| 5. | טיפ ל MC ישראלי (1998)  | 2:43 |  |  |  |  |  |  |  |
| 6. | במעבדה (2000)  | 4:16 |  |  |  |  |  |  |  |
| 7. | ניקיטה (2001)  | 4:10 |  |  |  |  |  |  |  |
| 8. | אללה יסטור (SKIT)  | 0:45 |  |  |  |  |  |  |  |
| 9. | סמל (2001)  | 4:08 |  |  |  |  |  |  |  |
| 10. | פולוסופיה  | 3:06 |  |  |  |  |  |  |  |
| 11. | נבגד (2003)  | 5:03 |  |  |  |  |  |  |  |
| 12. | יש לו מזהב (SKIT)  | 0:20 |  |  |  |  |  |  |  |
| 13. | סתם תמים  | 3:29 |  |  |  |  |  |  |  |
| 14. | מה זה קלאסיקה (SKIT)  | 0:16 |  |  |  |  |  |  |  |
| 15. | בין הימים ללילות  | 3:50 |  |  |  |  |  |  |  |
| 16. | להתחשגז מיד (SKIT)  | 0:32 |  |  |  |  |  |  |  |
| 17. | עוד ועוד ועוד...  | 2:43 |  |  |  |  |  |  |  |
| 18. | תתעורר (Karlo 2003)  | 1:01 |  |  |  |  |  |  |  |
| 19. | סופר MC  | 5:40 |  |  |  |  |  |  |  |
| 20. | חומות (1999)  | 4:37 |  |  |  |  |  |  |  |
| 21. | Big Big Ups  | 3:48 |  |  |  |  |  |  |  |
| 22. | להבות בעיניים  | 4:50 |  |  |  |  |  |  |  |
| 23. | חזיז ורעם  | 3:22 |  |  |  |  |  |  |  |
| 24. | מתפלל (1996)  | 5:23 |  |  |  |  |  |  |  |
| 25. | האור מציון בשבילי (Outro)  | 5:28 |  |  |  |  |  |  |  |
| משך כולל: | משך כולל: | 83:36 |  |  |  |  |  |  |  |
דניס פלקון

| --- | --- |

Dennis Falcon
 מאפיינים כלליים
 יצרן:  Dennis Specialist Vehicles Limited
 שנות ייצור:  1987–1993
 הרכבה:  בריטניה בריטניה
 מודל אחריו:  Dennis Lance (אנ')
 סיווג:  אוטובוס חד קומתי  אוטובוס דו-קומתי
 אורך:  9.0-12.0 מטר
 רוחב:  2.5 מטר
 גובה:  3.0 מטר (חד קומתי)  4.4 מטר (דו קומתי)
 מפרט טכני
 מנוע:  6 צילינדרים מתוצרת L. Gardner and Sons (אנ') מסוג "6HLXB" (מנוע דיזל)  6 צילינדרים  מתוצרת  L. Gardner and Sons (אנ') מסוג "6HLXCT" (מנוע דיזל)  V8 צילינדרים מתוצרת  Perkins Engines (אנ')  V6 צילינדרים מתוצרת Daimler-Benz (אנ')
 הילוכים:  מתוצרת "Voith" (אנ') דגם "DIWA851"
דניס פלקון (באנגלית: Dennis Falcon) הוא אוטובוס אשר יוצר בשתי תצורות: חד-קומתי ודו-קומתי, מתוצרת יצרן כלי הרכב המסחריים (אוטובוסים, כלי רכב ייעודיים לשדות תעופה, רכב לפינוי אשפה וכבאיות) "Dennis Specialist Vehicles Limited" הבריטי בעיר "Guildford" אשר יוצר בין השנים  1987–1993.
סך הכול יוצרו 139 יחידות.
מאפיינים

מנוע אחורי
1-2 דלתות
מדרגה בדלת הכניסה ("High-floor") (אנ')
דגמים

Falcon H
Falcon HC
Falcon V
תמונות

"דניס פלקון" דו-קומתי
"דניס פלקון"
"דניס פלקון"
"דניס פלקון"
ראו גם

כלי תחבורה דו-קומתי
דניס לולין
דניס דגר
דניס לנצט
לקריאה נוספת

דניס פלקון - תמונות
הערות שוליים

↑  דגמי אוטובוסים חברת "דניס"dennissociety.org.uk/preserved/bus
↑  "דניס פלקון" gakei.com/kaf/kaf
↑  "דניס פלקון" Southdown Buses
האהבה לעולם לא מתה

| --- | --- |

כרזת המחזמר
 מילות השירים:  גלן סלייטר 
 מבוסס על:  הפנטום ממנהטן 
 מוזיקה:  אנדרו לויד ובר 
 
האהבה לעולם לא מתה (באנגלית: Love never dies) הוא מחזמר מאת אנדרו לויד ובר, גלן סלייטר וצ'ארלס הארט, והוא מחזמר המשך למחזמר הידוע "פנטום האופרה". המחזמר מגולל את עלילותיהן של הדמויות הראשיות במחזמר כעשר שנים לאחר עלילות המחזמר המקורי. המחזמר מבוסס על הספר "הפנטום של מנהטן" מאת פרדריק פורסיית' ועלה על הבמה בלונדון ב-2010.
עלילה

עשר שנים לאחר סיום עלילותיו של פנטום האופרה בבית האופרה של פריז, נפתח בקוני איילנד שבניו יורק ה"פאנטסמה" - קרקס ומופע פריק שואו. את הקרקס מנהל אריק, פנטום האופרה, אחרי שנמלט מההמון הזועם שניסה לצוד אותו בבית האופרה גרנייה. מאדאם ז'ירי, הכוריאוגרפית לשעבר של בית האופרה, ומג ז'ירי, בתה ואחת הרקדניות, נסעו ביחד עמו לניו יורק, וסייעו לו בהקמת הקרקס ובהשגת המימון לכך. מג, שנמשכת לפנטום ומקנאת בכריסטין, מנסה למשוך את תשומת לבו של הפנטום, אך ללא הצלחה.
המחזמר נפתח בכך שמאדאם ז'ירי ומג ז'ירי מגלות שהפנטום, המנהל את הקרקס, הזמין תחת שם בדוי את כריסטין דאי, זמרת האופרה הצעירה בה התאהב, להופיע בקרקס לכבוד פתיחת בית-האופרה החדש. מאדאם ז'ירי מחליטה להרחיק את כריסטין מהפנטום, מתוך חשש למעמדה ומעמדה של בתה, מג, שמופיעה בתפקיד ראשי בקרקס של הפנטום, וכן מאחר שכריסטין עזבה את הפנטום לטובת הוויקונט ראול דה-שאניי, שאחרי נישואיו לכריסטין התדרדר לטיפה המרה ונקלע לחובות עקב התמכרותו להימורים.
כריסטין וראול מגיעים ביחד לניו יורק עם בנם גוסטב בן ה-10, המביע את רצונו ללמוד לשחות. הם הגיעו עקב הזמנתו של מר המרשטיין שהציע לכריסטין תשלום נכבד כדי שתשיר בחנוכת האולם שלו.
כשהמשפחה שוהה במגורים שהוקצו להם, ראול מקבל פתק המוסר לו לרדת לפגוש את מר המרשטיין (שמו הבדוי של הפנטום) בבר המלון. לאחר שהוא עוזב וגוסטב הולך לישון, הפנטום נגלה לכריסטין, שמבינה שהוא זה שביקש ממנה להגיע, ושניהם נזכרים בלילה משותף שהיה להם יחד בו תינו אהבים, ומתוודים אחד לשנייה על אהבתם, בדואט Beneath a Moonless Sky.
הפנטום מבקש מכריסטין לשיר לו באירוע פתיחת האופרה, אך כריסטין מסרבת. באותו רגע גוסטב מגיע, אחרי שהתעורר מסיוט, וכריסטין מכירה לו את הפנטום. כריסטין, מג, ראול ומאדאם ז'ירי נפגשים, ומאדאם ז'ירי מספרת לראול מיהו באמת מר המרשטיין. הם מחליטים ביחד לפעול כדי להביסו.
גוסטב הולך אל הפנטום, המגלה את כישרונו המוזיקלי הבולט ומבין שהוא בנו. הוא מצפה להבנה וחושף את פניו המעוותות, אך גוסטב נבהל ובורח (השיר Beauty Underneath). הפנטום מתעמת עם כריסטין, המאשרת את העובדה שהפנטום הוא אכן אביו של גוסטב. הפנטום משביע אותה לא לספר לגוסטב שהוא אביו ומבטיח לדאוג לו ואף להוריש לו את הונו הרב, דבר שמכעיס מאוד את מאדאם ז'ירי. הפנטום מבקש מכריסטין שתשיר במופע שלו את השיר שכתב והלחין עבורה, והיא מסכימה.
בבר, ראול פוגש את הפנטום, והם עורכים התערבות - אם כריסטין תסכים לשיר, ראול יאלץ לעזוב וכריסטין תישאר עם הפנטום, אך אם כריסטין תסרב, היא תעזוב עם ראול והפנטום יכסה את חובותיו של ראול.
ראול מנסה לשכנע את כריסטין שלא לשיר, אך הפנטום מצליח לשכנע אותה לשיר בכל-זאת. כריסטין עולה לבמה ושרה את השיר Love Never Dies שהלחין וכתב עבורה הפנטום.
גוסטב נעלם, והפנטום וכריסטין מגלים שמג ז'ירי לקחה אותו אל הרציף ותכננה להטביעו. כשהם מגיעים לשם, מג מספרת לפנטום שמאדאם ז'ירי גרמה לה לעבוד בזנות כדי שיוכל להגיע לקוני איילנד מפריז ולהשיג כסף לפתיחת הקרקס. הפנטום מנסה להרגיע אותה ומכיר בתרומתה ובהקרבה שלה למענו, אך כשבטעות הוא מזכיר את כריסטין, היא מאבדת את עשתונותיה ומנסה להתאבד, אך יורה בטעות בכריסטין.
כריסטין מספרת לגוסטב שהפנטום הוא אביו, והוא בורח משם.
כריסטין והפנטום מתנשקים, וכריסטין מתה. גוסטב וראול מגיעים, וכשהפנטום מתמוטט מעצב גוסטב מניח עליו את ידו. הם מתחבקים, וגוסטב מסיר מהפנטום את המסיכה, והפעם לא מגיב בבהלה, דבר המעיד שקיבל את העובדה שהפנטום הוא אביו למרות פניו המעוותות.
הדמויות

הפנטום - אריק, פנטום האופרה, גאון מוזיקלי מעוות פנים העוטה מסיכה. מאוהב בכריסטין ובעליו של פארק השעשועים וקרקס "פאנטסמה" שבקוני איילנד, ניו יורק.
כריסטין דאי - זמרת האופרה בה התאהב הפנטום. נשואה לראול ואם לגוסטב. במהלך המחזמר מתגלה כי היא התאהבה בו גם.
ראול דה-שאניי - בעלה של כריסטין. נהפך לשתיין עם בעיות הימורים.
גוסטב - בנם של כריסטין ושל הפנטום, לאחר שאלו קיימו יחסי מין לפני חתונתה של כריסטין.
מאדאם ז'ירי - מנהלת הכוריאוגרפיה של הקרקס, לשעבר מנהלת להקת הבלט של האופרה גרנייה. אמה של מג ז'ירי.
מג ז'ירי - זמרת ורקדנית ראשית בקרקס של הפנטום. בתה של מאדאם ז'ירי. נמשכת לפנטום ומקנאת בכריסטין.
סקווֶלץ', פלק וג'אנגל - שלושת מנהלי המופע, בעלי מוזרויות שונות.
סדר השירים

'Till I hear you sing - עד שאשמע אותך שרה, הפנטום
Only for you - רק בשבילכם, סקווֶלץ', פלק, ג'אנגל, מג והתזמורת
Ten long years - עשר שנים ארוכות, מג ומאדאם ז'ירי
Are you ready to begin - האם אתם מוכנים להתחיל, סקווֶלץ', פלק, ג'אנגל, ראול, גוסטב והתזמורת
Look with your heart - הבט עם לבך, כריסטין וגוסטב
Beneath a moonless sky - מתחת לשמים נטולי ירח, כריסטין והפנטום
Once upon another time - היה היה, בזמן אחר, כריסטין והפנטום
Dear old friends - חברים ותיקים, ראול, כריסטין, מג ומאדאם ז'ירי
Beautiful - יפייפה, גוסטב, הפנטום, סקווֶלץ', פלק, וג'אנגל
The Beauty Underneath - היופי שמתחת, הפנטום וגוסטב
Devil takes the hindmost - השטן לוקח את האחרון, ראול והפנטום
Bathing beauty - יפהפייה רוחצת, מג והתזמורת
The devil tkes the hindmost (Quartet) - השטן לוקח את האחרון (קְוַרְטֶט), הפנטום, ראול, גוסטב, מג ומאדאם ז'ירי
Love never dies - האהבה לעולם לא מתה, כריסטין. שיר הנושא של המחזמר.
| פנטום האופרה |
| --- | --- | --- |
| ספרים | פנטום האופרה מאת גסטון לרו (1909–1910) • פנטום מאת סוזן קיי (1990) • מאמן הקנרית (1993) • שרלוק הולמס ומלאך האופרה (1994) • הפנטום של מנהטן (1999) |  |
| מחזות | פנטום האופרה (1976) • פנטום האופרה (מחזמר, 1986) • פנטום (1991) • האהבה לעולם לא מתה (2010) |  |
| סרטים | פנטום האופרה (1925) • פנטום האופרה (2004) |  |
| שירים | The Phantom of the Opera‏ • ‏The Music of the Night‏ • ‏All I Ask of You‏ • ‏The Point of No Return •‏ Wishing You Were Somehow Here Again‏ |  |
| דמויות | אריק, פנטום האופרה • כריסטין דאי • הוויקונט ראול דה-שאניי • הפרסי (דארוגה) • מאדאם ז'ירי • מג ז'ירי • הדיווה לה קרלוטה |  |
| יוצרים ושחקנים | גסטון לרו (מחבר הרומן המקורי) • סוזן קיי (מחברת "פנטום") • אנדרו לויד ובר (יוצר המחזמר) • מייקל קרופורד (הפנטום במחזמר המקורי) • שרה ברייטמן (כריסטין במחזמר המקורי) • לון צ'ייני (הפנטום בסרט האילם) • ג'רארד באטלר (הפנטום בסרט המחזמר) • אמי רוסום (כריסטין בסרט המחזמר) • פרדריק פורסיית' (מחבר "הפנטום של מנהטן") |  |
| מקומות | האופרה גרנייה, פריז, צרפת |  |
| מבחר מיצירותיו של אנדרו לויד ובר |
| --- | --- | --- |
| יוסף וכתונת הפסים המשגעת | המחזמר (1968) • לחלום מוכן • דלת סיגרו עלי |  |
| ישו כוכב עליון | האלבום (1970) • המחזמר (1972) • הסרט (1973) |  |
| אוויטה | האלבום (1976) ‏ • ‏ Another Suitcase in Another Hall ‏ • ‏ Don't Cry for Me Argentina ‏ • ‏ Oh What a Circus ‏ • ‏ You Must Love Me ‏ • ‏ המחזמר (1978) • הסרט (1996) • הפסקול (1996) |  |
| קאטס | ספרו של פוסום הזקן על חתולים שימושיים (1939) • המחזמר (1981) • הדמויות • Memory • סרט, 1998 • סרט, 2019 |  |
| סטארלייט אקספרס | המחזמר (1984) |  |
| פנטום האופרה | הרומן (1909-1910) • המחזמר (1986) • השיר ‏•‏ The Music of the Night ‏•‏ All I Ask of You ‏• Wishing You Were Somehow Here Again •‏ הסרט (2004) |  |
| שדרות סאנסט | הסרט (1950) • המחזמר (1993) ‏ • ‏ As If We Never Said Goodbye |  |
| האהבה לעולם לא מתה | המחזמר (2010) |  |
| --- | --- |
בקרת זהויות :  MusicBrainz release group: 00f98067-c3fb-48ca-8f51-c1cdc9824e6c  MusicBrainz work: a5483cdb-cb32-4b90-93a4-b14f3ee2e56a
האוקטגון (ניו יורק)

| --- | --- |

 מידע כללי
 סוג:  בית חולים לשעבר, בית חולים 
 מיקום:  ניו יורק
 מדינה:  ארצות הברית ארצות הברית
 הקמה ובנייה
 תקופת הבנייה:  1834–1841 (כ־7 שנים)
 אדריכל:  אלכסנדר דייוויס 
 קואורדינטות:  40°46′08″N 73°56′38″W﻿ / ﻿40.769006°N 73.943925°W﻿ / 40.769006; -73.943925
 אתר רשמי
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיהאוקטגון(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיהאוקטגון
 
האוקטגון (באנגלית: The Octagon) הוא מבנה מתומן רב-קומות השוכן באי רוזוולט שבניו יורק. המבנה נבנה לראשונה ב-1834 ובמקור המבנה נפתח כבית חולים פסיכיאטרי ב-1841. הארכיטקט שעיצב את המבנה הוא אלכסנדר ג'קסון דייוויס (אנ'). מבנה זה הוא השריד האחרון של בית החולים.
לאחר שהמבנה שרד שתי שרפות, הוא כמעט נהרס אך הוא עבר שיקום ושיפוץ. כיום, האוקטגון משמש כבניין מגורים.
היסטוריה

לאחר שהעיתונאית נלי בליי חשפה התעללות בבית החולים הפסיכיאטרי, החשיפה שימשה לה השראה לכתיבת הספר "עשרה ימים בבית המשוגעים" ב-1887.
ב -16 במרץ 1972 האוקטגון נרשם במרשם הלאומי של מקומות היסטוריים.
האוקטגון קיבל פרס הכולל זיכויי מס ממדינת ניו יורק לאחר שעבר שיפוץ בנייה ירוקה.[דרוש מקור][דרושה הבהרה] בשנת 2006 נבנה בית מגורים על הבניין בצורתו המקורית מ-1841.[דרושה הבהרה] המבנה עומד כיום בתקן האמריקאי לבנייה ירוקה LEED החל משנת 2008.
הערות שוליים

↑  "Roosevelt Island Historical Society"
| --- | --- |
בקרת זהויות :  NLI: 987007400099805171  LCCN: sh2016002332 
ערך זה הוא קצרמרבנושא מבנים ובנושא ארצות הברית. אתם מוזמנים לתרום לוויקיפדיה ו.
הבחירות לראשות הליכוד (2019)

הבחירות לראשות הליכוד נערכו על ידי מפלגת הליכוד ב־26 בדצמבר 2019 לקראת הבחירות לכנסת העשרים ושלוש.
רקע

לאחר הבחירות לכנסת העשרים ואחת שהתקיימו ב-9 באפריל 2019, קיבל יושב ראש הליכוד וראש הממשלה בנימין נתניהו מנדט מנשיא המדינה להקים ממשלה, אך לא הצליח. במקום להחזיר את המנדט לנשיא, החליטה הכנסת להתפזר ב-30 במאי.
ב-17 בספטמבר 2019 נערכו הבחירות לכנסת העשרים ושתיים, שגם בסופן קיבל נתניהו מנדט להקים ממשלה, אך שוב לא הצליח. לאחר שהחזיר את המנדט לנשיא, יו"ר כחול לבן בני גנץ קיבל את המנדט להקים ממשלה, אך גם הוא לא הצליח.
באוקטובר 2019, בין שיחות הקואליציה, ציין ראש הממשלה נתניהו כי הוא שוקל לערוך פריימריז מצומצמים לראשות המפלגה. בציוץ שפורסם מיד לאחר מכן, ענה חבר הכנסת גדעון סער: "אני מוכן". לאחר שנתניהו החליט שלא לקיים פריימריז, אישר סער שהוא יתמודד בבחירות הבאות ויתמוך בנתניהו עד אז.
ב-21 בנובמבר 2019, הודיע היועץ המשפטי לממשלה אביחי מנדלבליט על הגשת כתב אישום נגד נתניהו בגין הפרת אמונים, קבלת שוחד והונאה.
ב-24 בנובמבר 2019, סער ביקש ממרכז הליכוד לקבוע בחירות לראשות הליכוד. ב-26 בנובמבר, אמר כי על יו"ר הליכוד, בנימין נתניהו, להתפטר בעקבות אי יכולתו להרכיב ממשלה, מצב שלדבריו לא צפוי להשתנות גם אם ייערכו בחירות נוספות.
ב-11 בדצמבר 2019 התפזרה הכנסת ה-22.
בעקבות כישלונו של נתניהו פעמיים בהרכבת הממשלה, מספר אנשי ליכוד הודיעו על תמיכתם בסער לראשות הליכוד, בהם יו"ר מרכז הליכוד חיים כץ, וחברי הכנסת יואב קיש, אתי עטייה, שרן השכל ומיכל שיר. גם ח"כים לשעבר כמו יחיאל חזן, יהודה גליק, לימור לבנת ונורית קורן תמכו בסער. בנתניהו תמכו שר החוץ ישראל כ"ץ והשרים יריב לוין, דודי אמסלם, מירי רגב, אמיר אוחנה, יואב גלנט, גילה גמליאל, זאב אלקין, צחי הנגבי, יובל שטייניץ, ורוב חברי הכנסת המכהנים. יו"ר הכנסת, יולי אדלשטיין, שהודיע בעבר על שאיפתו להתמודד לראשות הליכוד לא תמך פומבית באף אחד מהמתמודדים. גלעד ארדן התלבט אך הודיע לקראת הפריימריז על תמיכה בנתניהו.
סקירה

| סקר | תאריך | נתניהו | סער | אחר / לא יודע |
| --- | --- | --- | --- | --- |
| bnews (לא רשמי) | 24 בנובמבר 2019 | 81% | 10% | 9% |
| ערוץ 13 חדשות כיפה, ‏סקר: 40 אחוז תמיכה לגדעון סער בליכוד,  באתר כיפה, 25 בנובמבר, 2019 | 25 בנובמבר 2019 | 53% | 40% | 7% |
| וואלה! טל שלו‏, סקר וואלה! NEWS: נתניהו מביס את סער בקרב מצביעי הליכוד, באתר וואלה, 26 בנובמבר 2019 | 26 בנובמבר 2019 | 82% | 12% | 6% |
| ערוץ 12 מערכת ישראל היום, סקר: כחול לבן מובילה על הליכוד ב-7 מנדטים, באתר ישראל היום, 26 בנובמבר 2019 | 26 בנובמבר 2019 | 89% | 4% | 7% |
תוצאות

נתניהו קיבל 41,792 קולות המהווים 72.5% מהקולות, לעומת סער שקיבל 15,885 קולות המהווים 27.5% מהקולות.
לאחר היוודע התוצאות, הודיע סער כי יתמוך בנתניהו כמועמד הליכוד לראשות הממשלה.
מעט לפני הבחירות לכנסת העשרים וארבע הודיע סער על עזיבת הליכוד והקמת מפלגה חדשה בראשותו – תקווה חדשה, כשהוא הצהיר שלא ישב עם נתניהו בממשלה.
טענות על אי-סדרים

יו"ר ועדת הבחירות של הליכוד, השופט בדימוס מנחם נאמן, אמר בתום הבחירות כי "הכול הלך למישרין. כל תלונה שבאופן טבעי מופיעה בבחירות כאלה טופלה במקום וקיבלה את המענה הנכון ואני חושב שהתנועה יכולה להיות גאה על התהליך שהיה היום ועל כך שזוהי באמת הדמוקרטיה במיטבה".
למרות זאת, התקבלו במהלך הבחירות טענות שונות מטעם המתפקדים, בעיקר תומכי גדעון סער, על אי-סדרים, ובמקביל תקנון הבחירות ומנגנון ההצבעה שונה בהשפעת הנהגת המפלגה, בראשות בנימין נתניהו. כך למשל צומצמו מספר הקלפיות באזורים מסוימים, למשל, יהודה ושומרון – המזוהים עם תמיכה בגדעון סער, ובמקביל שונה התקנון על פיו ניתן להצביע בקלפי הסמוכה למקום העבודה, כך שהיה על המתפקדים להצביע בסמוך למקום מגוריהם – זאת בשונה ממה שסוכם מראש בין נתניהו לסער. מהלך זה הקשה על ארגון הסעות המוניות של מצביעים, וגם הוא נוהל לכאורה באופן רשלני, כאשר דווח על מקרים רבים בהם כתובת ההצבעה מרוחקת מאוד גם מכתבות המגורים וגם מכתובת העבודה.
טענות נוספות נשמעו גם לגבי איומים על תומכי גדעון סער, ולגבי אלפי מתפקדים מתומכיו של סער שנגרעו מספר הבוחרים מסיבות "טכניות", כביכול בעקבות סימונם כתומכי סער.
טרם הבחירות הוצאו מספר הבוחרים גם אלפי מתפקדים המשויכים לליכודניקים החדשים. הליכודניקים החדשים לא תמכו באופן רשמי במועמד מסוים, אולם על פי הערכות מטה הליכוד היו נוטים לתמוך בסער.
הערות שוליים

↑  טל שלו‏, סער קרא לנתניהו להתפטר: עליו לקבל אחריות על המצב שבו תקועה המדינה, באתר וואלה, 26 בנובמבר 2019
↑  חיים לוינסון, חיים כץ יתמוך בגדעון סער בפריימריז לראשות הליכוד, באתר הארץ, 15 בדצמבר 2019
↑  לראשונה בקולו: יואב קיש הודיע על תמיכה בגדעון סער, באתר "סרוגים", 7 בדצמבר 2019
↑  טל שניידר, ‏גדעון סער זוכה לתמיכת שתי חברות כנסת נוספות מהליכוד, באתר גלובס, 16 בדצמבר 2019
↑    הודיה כריש חזוני, ‏למה בחרה מיכל שיר להיכנס ללב הסערה בליכוד, בעיתון מקור ראשון, 4 בדצמבר 2019
↑  אור יזרעאלי, ‏גליק: "בהתמודדות בין סער לנתניהו, אני תומך בסער", באתר "סרוגים", 11 בדצמבר 2019
↑  ניוז, B.- (2019-11-24). "סקר פריימריז בליכוד אילו הבחירות היום ואלו המתמודדים, למי תצביעו?". בִּי נְיוּז. אורכב מ-המקור ב-2020-05-28. נבדק ב-2019-12-17.
↑  ynet, נאום הניצחון של נתניהו: "רוב העם תומך בי לראשות הממשלה", באתר כלכליסט, 27 בדצמבר 2019
1 2  בן כספית, ‏אם נתניהו היה נלחם בחמאס כמו שנלחם בפריימריז - סנוואר היה מתגייר, באתר מעריב אונליין, 27 בדצמבר 2019
1 2 3  טל שניידר, ‏הסופה בחוץ - המשתנה היחיד בפריימריז בליכוד שלא בשליטת נתניהו | פרשנות, באתר גלובס, 26 בדצמבר 2019
1 2 3  טל שלו‏, הפריימריז בליכוד יצאו לדרך: נתניהו רוצה "ניצחון גדול"; סער אופטימי, באתר וואלה, 26 בדצמבר 2019
דיר ראפאת

| --- | --- |
חזית מנזר דיר ראפאת ופסלה של הבתולה
מדינה: ישראל ישראל
מחוז: ירושלים
מועצה אזורית: מטה יהודה
גובה ממוצע: ‎248 מטר
סוג יישוב: יישוב מוסדי
נתוני אוכלוסייה לפי הלמ"ס לסוף 2022
  - אוכלוסייה: 97 תושבים
    - שינוי בגודל האוכלוסייה: ‎-2.0% בשנה
 מפת מיקום  מפה דינמית   (למפת השפלה מוגדלת) דיר ראפאת(למפת השפלה רגילה) דיר ראפאת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דיר ראפאת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דיר ראפאת31°46′35″N 34°56′50″E﻿ / ﻿31.7765271205505°N 34.9471660414334°E﻿ / 31.7765271205505; 34.9471660414334  heמפת היישובים של מועצה אזורית מטה יהודה (in English: Mateh Yehuda Regional Council) באדום - דיר ראפאת בירוק - מיקום בניין המועצה tabBackground:;tabBorder:#aaa;defaultTab:0;

דיר ראפאת הוא מנזר קתולי צפונית-מערבית לבית שמש ולקיבוץ צרעה, בשטח השיפוט של מועצה אזורית מטה יהודה.
בעבר, שכן כ-2 ק"מ ממזרח למנזר כפר ערבי בשם דיר ראפאת, מכאן שם המנזר. הכפר נכבש במלחמת השחרור על ידי כוחות חטיבת פלמ"ח הראל, במסגרת מבצע דני. כיום בתי הכפר שנותרו על תילם, מושכרים על ידי הכנסייה הקתולית ובית היתומות משמש ככפר הטיפולי (היהודי) רטורנו. באמצע המאה ה-19 נקלע הכפר למצוקה כלכלית למול השלטון הטורקי ולבסוף התגבשה מכירת חלק משטחו לפטריארכיה הלטינית. העסקה הותנתה בכך שלא תעשה פעילות מיסיונרית בשטח זה, אלא רק פעילות חינוכית.
דיר ראפאת